জোহরা তার কলেজ জীবন থেকে লেখালেখি শুরু করেন। ১৯৯২ সালে তিনি তার প্রথম কবিতার বই "যেখানে ভালোর বাস" প্রকাশ করেন। তিনি নিয়মিত "শব্দঘর" পত্রিকায় কলাম লিখতেন। পরে তার সেই কলামের সংকলনসহ কয়েকটি গল্প সংবলিত "কিছু নিয়ে কিছু কথা" প্রকাশিত হয়। তিনি ছড়ার উপর দুটি বই - "তাল বাহারি ছড়া" ও "ছড়ায় গড়ে বোল" প্রকাশ করেন এবং বাংলাদেশের স্বাধীনতা যুদ্ধভিত্তিক একটি উপন্যাস রচনা করেন। ২০১৭ সালের অমর একুশে গ্রন্থমেলায় নজরুলগীতির উপর তার রচিত "গীত ও সুরের ভিন্ন ঊর্মিমালায়: নজরুল সঙ্গীত" বই অনিন্দ্য প্রকাশ থেকে প্রকাশিত হয়।